Éder Citadin Martins

Éder Citadin Martins (tai pelkästään Éder; s. 15. marraskuuta 1986 Lauro Müller, Santa Catarina, Brasilia) on brasilialais-italialainen jalkapalloilija, joka edustaa Serie A:ssa pelaavaa Sampdoriaa. Pelipaikaltaan molempijalkainen Éder on hyökkääjähttp://www.transfermarkt.co.uk/eder/profil/spieler/37418#subnavi. Hän kuuluu myös Italian jalkapallomaajoukkueeseen.

 Seurajoukkueura 
Éder aloitti uransa kotimaansa pääsarjan Criciúmassa, jossa hän pelasi vuodet 2004-2005. Vuonna 2006 hän muutti Italiaan, Empoli FC:n riveihin. Vuosina 2006-2008 hän pelasi seuran paidassa Serie A:ssa viisi otteluahttp://www.transfermarkt.co.uk/eder/leistungsdatenverein/spieler/37418.

Vuodet 2008-2009 Éder pelasi Serie B:n Frosinone Calciossa, jossa otteluita kertyi 52 ja maaleja hienot 21 kappaletta. Heinäkuussa 2009 hän palasi takaisin Empoliin, joka oli pudonnut Serie B:hen. Empolissa hän pelasi kaudella 2009-2010 40 ottelua, joissa syntyi upeat 27 maalia. Se poiki siirron kaudeksi 2010-2011 Serie A:n Brescia Calcioon, jossa pelejä kertyi 35 ja maaleja kuusi. 

Kaudeksi 2011-2012 Éder siirtyi Serie A:n AC Cesenaan, jota hän edusti puolen kauden ajan tehden 17 pelaamassaan ottelussa kaksi osumaa. Tammikuussa 2012 hän siirtyi lainalle Serie B:n Sampdoriaan, joka nousi kauden jälkeen Serie A:han.

Éder siirtyi kaudeksi 2012-2013 pysyvällä siirrolla Sampdoriaan. Ensimmäisellä kaudellaan hän teki 30 ottelussa seitsemän osumaa. Toisella kaudella, eli kaudella 2013-2014 hän onnistui maalinteossa 12 kertaa 33 pelissä. Myös kaudella 2014-2015 Éder on pelannut hyvin.

 Maajoukkueura 
Éderillä on synnyinmaansa Brasilian kansalaisuuden lisäksi myös Italian kansalaisuus, jonka hän on saanut pelattuaan jo yli yhdeksän vuotta Italiassa. 

Maaliskuussa 2015 hänet valittiin Italian jalkapallomaajoukkueeseen EM-karsintaotteluun Bulgariaa vastaan ja ystävyysotteluun Englantia vastaan hänen pelattuaan hyvin Sampdorian paidassa kaudella 2014-2015. Tämä nostatti Italiassa kohun siitä, että ulkomaalaissyntyisiä pelaajia ei pitäisi ottaa maajoukkueeseen mukaanhttp://yle.fi/urheilu/italiassa_noussut_jalkapallokohu_-_ulkomailla_syntyneet_eivat_ansaitse_maajoukkuepaikkaa/7885099. Éder debytoi maajoukkueessa Bulgariaa vastaan tullen vaihdosta kentälle ja tasoittaen ottelun loppunumeroiksi viitisen minuuttia ennen loppua 2-2.

 Lähteet 

 Aiheesta muualla 

 Éder Citadin Martins Soccerway-sivustolla

Luokka:Brasilialaiset jalkapalloilijat
Luokka:Italialaiset jalkapalloilijat
Luokka:Vuonna 1986 syntyneet
Luokka:Elävät henkilöt